તેમ છતાં ય ૧૦૦એ ૧૦ તો ૧૦ પણ વાંચવા ગમે એવા બ્લોગ્સ અને વેબસાઈટ્સ છે. કોઈ પણ વ્યક્તિ પોતાને ગમતી કૃતિ એક ક્લિકનાં સહારે વાંચી શકે છે. ઘણાંખરાં અખબારો, સામાયિકો હવે ઓનલાઈન વાંચવા મળે છે. તો “પ્રકૃતિ”, “વીસમી સદી”, “નિરીક્ષક” જેવાં મેગેઝિનનોના જૂના અંકોને ડિજિટલાઈઝ કરીને ઓનલાઈન મૂકવામાં આવ્યા છે. આજે સવારે, પહેલી બેઠકમાં જ આપણે “ઓપિનિયન” મેગેઝિનની ડિવીડીનું લોકાર્પણ કર્યું. તેમાં “ઓપિનિયન”ની પ્રિન્ટ એડિશનના તમામ અંકોને સરળતાથી સર્ચ કરી શકાય, એ રીતે ડિજિટલાઈઝ કરવામાં આવ્યા છે. એ ઉપરાંત નવા ડિજિટલ અવતારમાં “ઓપિનિયન”ની વેબસાઈટ તો સતત કાર્યરત છે જ. આ બધું ઇન્ટરનેટનાં સહારે દુનિયાના ખૂણે ખૂણે પહોંચી શક્યું છે.